**Ministru kabineta noteikumu projekta**

**„Grozījumi Ministru kabineta 2004.gada 23.novembra noteikumos Nr.962 “Valsts vides dienesta nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta (turpmāk – Projekts) mērķis ir precizēt Valsts vides dienesta iekšējo darba organizāciju, lai pilnībā centralizētu finanšu pārvaldību un personālvadību un tādejādi efektīvāk īstenotu tam deleģētās funkcijas.  Projekts stāsies spēkā Oficiālo publikāciju un tiesiskās informācijas likuma 7.panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pēc Valsts vides dienesta iniciatīvas saskaņā ar Valsts pārvaldes iekārtas likuma 16.panta pirmo daļu un saskaņā ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu” apstiprinātais Valsts pārvaldes reformu plāns 2020. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts vides dienests tika izveidots ar 2005. gada 1. janvāri, apvienojot desmit iestādes - Valsts vides inspekciju, Jūras vides pārvaldi un astoņas reģionālās vides pārvaldes.  Reģionālās vides pārvaldes kļuva par Valsts vides dienesta reģionālajām struktūrvienībām. Valsts vides dienesta nolikumā tika iekļauta reģionālo vides pārvalžu autonomija atsevišķos jautājumos, proti, reģionālās vides pārvaldes vadītājs:  - ieceļ amatā un atbrīvo no amata attiecīgo struktūrvienību amatpersonas, izņemot direktora vietniekus (13.2.apakšpunkts);  - rīkojas ar struktūrvienībai piešķirtajiem budžeta līdzekļiem atbilstoši dienesta ģenerāldirektora apstiprinātajai tāmei (13.4.apakšpunkts).  Projekts paredz šos Valsts vides dienesta nolikuma punktus svītrot un pilnībā centralizēt finanšu pārvaldību un personālvadību, kā rezultātā lēmumus par visiem personāla jautājumiem un finanšu plānošanas un izlietojuma jautājumiem pieņems Valsts vides dienesta ģenerāldirektors vai viņa pilnvarota persona. Valsts vides dienestā jau šobrīd ir centralizēta personāla lietvedības un saimnieciskā funkcija (piemēram, iepirkumu veikšana, nekustamo īpašumu apsaimniekošana), kuras efektīvu īstenošanu apgrūtina decentralizēta lēmumu pieņemšana. Decentralizētā personāla politikas īstenošana kavē attīstības plānošanas dokumenta “Valsts pārvaldes reformu plāns 2020” pasākumu ieviešanu un neļauj efektīvi izmantot pieejamos personāla resursus centralizētai funkciju izpildes organizēšanai.  Projekta īstenošanas rezultātā Valsts vides dienesta reģionālās vides pārvaldes varēs efektīvāk īstenot laika resursus vides aizsardzības normatīvo aktu izpildes uzraudzībai. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Valsts vides dienesta nodarbinātie |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Finanšu vadības un personālvadības centralizēšana uzlabos šo sistēmu kvalitāti, kā arī samazinās administratīvās izmaksas. Projekts tiešā veidā neparedz amata vietu likvidāciju, bet minēto sistēmu kvalitātes uzlabošana sekmēs amatu vietu likvidācijas procesu Valsts vides dienestā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts attiecas uz valsts iestādes iekšējo darba organizāciju un sabiedrības intereses tieši neskar, tāpēc sabiedrības līdzdalība netiek plānota.  Projekts pēc izsludināšanas valsts sekretāru sanāksmē ir pieejams tiešsaistē Ministru kabineta tīmekļvietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts neparedz izveidot jaunas institūcijas.  Projekts nenosaka arī Valsts vides dienestam jaunas funkcijas un uzdevumus, kā arī neparedz strukturālas izmaiņas.  Projekts tiešā veidā neparedz amata vietu likvidāciju, bet finanšu vadības un personālvadības pilnīga centralizēšana sekmēs amatu vietu likvidācijas procesu Valsts vides dienestā. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Rozenberga 67084204

laura.rozenberga@vvd.gov.lv